cyanic-selkie/wikianc huggingface dataset:
Fillarijengi
Juoni
Jengikaverit päättävät sittenkin osallistua yliopiston ratakilpailuun, jossa nelimiehiset joukkueet ajavat vapaasti vuorotellen samalla pyörällä. Koska muut Cutters-tiimin jäsenet eivät ole juuri harjoitelleet pyöräilyä, Dave ajaa yksin vuorotta ja johtaa kilpailua, kunnes kaatuu ja menettää johtopaikkansa. Jengikaverit saavat etumatkaa kiinni, ja kisan lopussa Dave ottaa taas ajovuoron. Kiivaan taistelun jälkeen paikallisten yliopistoveljeskuntien joukkueita vastaan Cutters-joukkue voittaa kisan niukasti.
Elokuvan lopussa Dave on aloittanut itsekin opinnot kaupunkinsa yliopistossa. Hän törmää ranskalaiseen opiskelijatyttöön ja alkaa puhua tälle miten on aina ihaillut Ranskan ympäriajoa ja ranskalaista kulttuuria...
Tuotanto ja tausta
Elokuva on paljolti kuvattu aidoissa ympäristöissä Indianan Bloomingtonissa kesällä 1978. Käsikirjoittaja Steve Tesich oli itsekin köyhän perheen poika, mutta sai painiharrastuksensa ansiosta stipendin opiskelemaan Bloomingtonissa. Hänestä tuli myös aktiivinen kilpapyöräilijä.
Elokuvan musiikkina kuullaan Mendelssohnin Italialaista sinfoniaa ja Rossinin Sevillan parturia. Serenadikohtauksessa esitetään tenoriaaria Friedrich von Flotowin oopperasta Martha vuoroin Daven, vuoroin Mario Lanzan laulamana.
Vastaanotto
Chicago Sun-Timesin elokuvakriitikko Roger Ebert kutsui elokuvaa ”todelliseksi aarteeksi”: aurinkoiseksi, hauskaksi, hyvin tehdyksi ja älykkääksi. Monet muutkin kriitikot ihastelivat, miten kuluneesta rikas-köyhä-nuorisojengiasetelmasta oli saatu aikaan niin erinomainen elokuva.
Tesich sai tarinastaan käsikirjoitus-Oscarin, ja elokuva oli Oscar-ehdokkaana vuoden parhaaksi elokuvaksi. Lisäksi ohjaaja Peter Yates oli ehdolla parhaan ohjauksen, Barbara Barrie äidin roolistaan parhaan naissivuosan ja säveltäjä Patrick Williams parhaan musiikin sarjassa. Fillarijengi palkittiin Golden Globessa vuoden parhaana elokuvana, ja lisäksi pääosan esittäjä Dennis Christopher sai useissa kilpailuissa palkintoja ja ehdokkuuksia esikoisroolistaan.
Sports Illustrated -lehti listasi vuonna 2003 kaikkien aikojen 50 parasta urheiluelokuvaa, ja Fillarijengi noteerattiin sijalle 8. American Film Institute valitsi vuonna 2006 sata kaikkien aikojen innostavinta elokuvaa, ja Fillarijengi sijoittui siinäkin kahdeksanneksi.
Muuta
Steve Tesichin nuoruusvuosiin Indianassa perustuu väljästi myös Arthur Pennin ohjaama vuoden 1981 elokuva Neljä ystävää.
Future Film Oy on julkaissut Fillarijengin DVD:llä vuonna 2011.
Elokuvan suosion johdosta Indianan yliopiston vuosittaiseen Little 500 -pyöräkilpailuun Bloomingtonissa otetaan yliopistoveljeskuntien joukkueiden ohella nykyisin yksi ulkopuolinen joukkue, joka saa nimen Cutters.
Televisiosarja
Elokuvan pohjalta 20th Century Fox tuotti myös kahdeksan jakson mittaisen televisiosarjan Breaking Away, jota kuvattiin Georgian yliopiston liepeillä Athensissä. Elokuvan tapahtumia edeltävään vuoteen sijoittuvassa tv-sarjassa nähdään Jackie Earle Haley Moocherina ja Barbara Barrie äitinä, mutta muut näyttelijät ovat eri henkilöitä; päähahmoa Davea esittää Shaun Cassidy. Sarjan ensimmäisessä jaksossa nähdään Jeff Daniels yhdessä varhaisimmista rooleistaan. Myös televisiosarjan käsikirjoitti Steve Tesich, ja sen tuottajana toimi elokuvan ohjaaja Peter Yates.
Vaaran aiheuttaminen
Suomen rikoslain 21 luvun 13 pykälän (21.4.1995/578) mukaan :
Vaaran aiheuttaminen on luonteeltaan vaarantamisrikos. Se on siten esimerkki rikoksesta, jonka rangaistavuus muodostuu teon ja sen hypoteettisen seurauksen toteutumistodennäköisyyden suhteesta. Mitään vahinkoa ei tarvitse syntyä, riittää, että sitä olisi voinut syntyä. Tässä rikosnimikkeessä kuitenkin edellytetään, että syntyneen tilanteen täytyy aiheuttaa 1) vakavaa vaaraa ja 2) vaaran on täytynyt olla konkreettisesti käsillä.
Esimerkki:
Koska vaara voi aiheutua mitä mielikuvituksellisimmilla tavoilla, rikoksen tekotapa on avoin ja teon rangaistavuutta on lähestyttävä sitä kautta, mitä olisi voinut tapahtua. Lain esitöissä korostetaan, että käsite ’’vakava vaara’’ liittyy sekä vahingon todennäköisyyteen että mahdolliseen vahinkoon. Arviointi jää oikeusistuimen ratkaistavaksi. Mitä vakavampi seuraus olisi ollut mahdollinen, sitä pienempi todennäköisyys katsotaan riittäväksi rangaistavuuden kannalta. Tätä linjaa ilmentävät myös useat Korkeimman oikeuden päätökset. Rikoksen tunnusmerkistön ylittää vasta törkeä huolimattomuus. Lain esitöiden mukaan se lienee riittävää, sillä nykyisin useimmissa tilanteissa, joissa on läsnä henkeen tai terveyteen kohdistuva riski on yleensä myös olemassa niihin erikseen sovellettavia kriminalisointeja.
Vaaran aiheuttaminen on toissijainen rikos. Siitä ei rangaista, jos kyseisestä toiminnasta voi seurata yhtä ankara tai ankarampi rangaistus jollakin toisella rikosnimikkeellä. Vaaran aiheuttamisesta ei myöskään rangaista erikseen silloin, jos toiminta todella johtaa henkilövahingon syntymiseen. Tällöin vaaran aiheuttamisen katsotaan sisältyvän toteutuneeseen vahinkoon, joka rangaistaan tilanteen mukaisella rikosnimikkeellä.
Liikennerikoksissa vaaran aiheuttaminen ei yleensä tule kyseeseen. Tämä johtuu siitä, että liikennerikoksissa rangaistavuuden perustaksi on haluttu valita abstrakti vaara. Liikennerikoksissa rangaistavuuden raja siis ylittyy jo silloin, kun toiminta ylipäänsä voisi aiheuttaa jonkin vaaratilanteen (ns. tyyppivaarallisuus). Niinpä esimerkiksi rattijuopumus on rangaistaviaa jo ennen kuin vaaran aiheuttamisen tunnusmerkistö täyttyy.
Danijel Ljuboja
thumb|250px|Danijel Ljuboja
Danijel Ljuboja (, s. 4. syyskuuta 1978 Vinkovci, Jugoslavia) on serbialainen jalkapalloilija. Ljuboja pelaa hyökkääjänä. Hänellä on ollut sopimus vuodesta 2004 Paris Saint-Germainin kanssa, mutta on pelannut lainasopimuksella VfB Stuttgartissa elokuussa 2005. Huhtikuussa 2006 hän solmi kolmevuotisen sopimuksen Stuttgartin kanssa. Ammattilaisurallaan Ljuboja ei ole pelannut koskaan kotimaansa sarjoissa.
Ljuboja aloitti ammattilaisena FC Sochaux'ssa kaudella 1998/1999. Kahden kauden aikana hän pelasi 62 ottelua, joissa teki 21 maalia. Kaudet 2000-2004 Ljuboja oli Stasbourgissa, jossa hän teki 34 maalia 121 ottelussa, mukaan lukien kaksi maalia kahdessa UEFA Cupin ottelussa kaudella 2001/2002. 2004/2005 Ljuboja pelasi 42 liigaottelua PSG:ssä ja teki seitsemän maalia. Hän pelasi myös viidessä Mestarien liigan ottelussa kaudella 2004/2005.
Ljuboja kuuluu Serbia ja Montenegron jalkapallomaajoukkueeseen ja pelaa vuoden 2006 MM-kisoissa.
Montresta
Montresta on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 489 asukasta (vuonna 2016) ja sen pinta-ala on 31,16 neliökilometriä. Se sijaitsee 410 metrin korkeudella merenpinnan yläpuolella.
R. A. Wrede
pienoiskuva|180px|R. A. Wrede kuvattuna 1905–1910 Rabbe Axel (R. A.) Wrede af Elimä (16. heinäkuuta 1851 Anjala – 16. helmikuuta 1938 Anjala) oli suomalainen oikeustieteen professori ja poliitikko. Hän oli yksi Ruotsalaisen kansanpuolueen perustajista.
Elämäkerta
R. A. Wrede oli tunnetun vapaaherrallisen Wrede af Elimä -aatelissuvun edustaja. Hänen veljensä oli arkkitehti K. A. Wrede ja heidän lankonsa oikeustieteilijä Robert Hermanson. Wreden vanhemmat olivat kihlakunnantuomari Henrik August Wrede ja Anna Vilhelmina Baeckman. R. A. Wrede meni vuonna 1879 naimisiin pikkuserkkunsa Johanna Sofia Paulina Wreden (s. 1857) kanssa, joka oli Mathilda Wreden sisar. Suomen sisällissodassa kaatunut metsänhoitaja, vapaaherra Henrik August Wrede af Elimä (1884–1918) ja tuomari, Helsingin kunnallispormestari Rabbe Fabian Wrede (1882–1957) olivat heidän poikiansa.
Wrede oli aatelissäädyssä sukunsa edustaja valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906. Kansanedustajana hän toimi 1910–1913 ja 1917–1918. Wrede oli perehtynyt erityisesti siviililainoppiin ja prosessioikeuteen. Hän oli Helsingin yliopiston professori 1885–1905 ja rehtori 1905. Hänet karkotettiin vuodeksi Venäjälle 1904. Hänestä tuli senaatin oikeusosaston jäsen 1905 ja vuonna 1909 sen varapuheenjohtaja. Hän erosi senaatista vuonna 1909 keisarin perustuslain tulkinnan takia. Åbo Akademin kanslerina hän toimi lähes kuolemaansa asti. R. A. Wreden joskus unohdettu suurtyö oli Suomen hallitusmuodon valmistelu omistamassaan Wredebyn kartanossa kesällä 1917 yhdessä K. J. Ståhlbergin sekä Anton Kotosen kanssa. Heidän valmistelemansa luonnos toimi myöhemmin vuonna 1919 hyväksytyn tasavaltalaisen hallitusmuodon pohjana. Wrede tosin itse vastusti tasavaltaa ja olisi halunnut Suomesta monarkian.
thumb|150px|[[Albert Edelfeltin maalaama muotokuva Wredestä vuodelta 1896.]]
Wrede johti komiteaa, jonka tehtävänä oli valmistella Suomeen moderni oikeudenkäyntimenettely. Wreden komitean ehdotus julkaistiin vuonna 1901, mutta vasta yli 90 vuotta myöhemmin tuo uudistus lopulta toteutettiin kun maahan saatiin suullinen, välitön ja keskitetty oikeudenkäyntimenettely. Lakimiehenä hän oli sekä suuriruhtinaskunnan aikana että sotien välisenä aikana ja kirjallisen tuotantonsa johdosta kauan sen jälkeen paras parhaiden joukossa ja uuttera etenkin yksityisoikeuden tutkijana ja tuntijana. Koulutuksensa hän oli viimeistellyt Saksassa, mutta maan itsenäistyttyä hän oli henkilökohtaisesti luomassa hyvin hedelmälliseksi osoittautunutta yhteistyötä muiden Pohjoismaiden kanssa. Hän henkilökohtainen osuutensa edelleen voimassa olevan varallisuusoikeudellisista oikeustoimista annetun lain syntymiseen oli suuri. Hänen nimensä on ollut viime vuosiin asti tuttu kaikille lakimiehille, koska hänen kirjojaan käytettiin niin kauan tenttikirjoina ja tiedekuntien pääsykoekirjoina (Suomen oikeus- ja yhteiskuntajärjestys).
Vaikka Wrede olikin ollut vanhoillinen kuningasvallan kannattaja, hän oli tasavaltalaisen Ståhlbergin yhteistyökumppani ja ystävä myös tämän presidenttikaudella.
Lemminkäinen (yritys)
Lemminkäinen Oyj oli suomalainen rakennusteollisuuden yritys. Yhtiö toimi rakentamisen osa-alueista talonrakentamisessa ja infrarakentamisessa. Lemminkäisen osake noteerattiin Helsingin pörssissä vuodesta 1989.
Lemminkäinen sulautettiin YIT:hen helmikuussa 2018. Yhteensulautetun yhtiön liikevaihdoksi arvioidaan noin 3,4 miljardia euroa ja henkilöstömääräksi noin 10 000 työntekijää 11 eri maassa. Tammikuussa 2018 Kilpailu- ja kuluttajavirasto hyväksyi Lemminkäisen ja YIT:n yhdistymisen, ja näin ollen fuusio tapahtui 1. helmikuuta 2018.
Yritysjohto
Yhtiön toimitusjohtajana oli vuodesta 2009 huhtikuuhun 2014 Timo Kohtamäki ja sen jälkeen toimitusjohtajan tehtäviä hoiti yhtiön hallituksen puheenjohtaja Berndt Brunow. Casimir Lindholm aloitti toimitusjohtajana elokuussa 2014. Lindholm johti aikaisemmin yhtiön talonrakentamista Suomessa.
Toimiala
Tammikuusta 2015 alkaen yhtiön liiketoimintasegmentit olivat:
Aikaisemmat toimialat ja yhtiöt
Vuonna 2000 Lemminkäinen osti talotekniikkayhtiö Tekmannin Tekmannin nimeksi tuli vuonna 2010 Lemminkäinen Talotekniikka Oy, kun Lemminkäinen yhtenäisti konsernin toimintaa. Toukokuussa 2014 Lemminkäinen ilmoitti myyneensä talotekniikkaliiketoimintansa Are Oy:lle. Talotekniikan liikevaihto oli vuonna 2013 ollut noin kymmenesosa koko konsernin liikevaihdosta. Kaupan myötä noin 1 700 Lemminkäisen työntekijää siirtyi Arelle. Kilpailu- ja kuluttajavirasto ilmoitti 3. kesäkuuta 2014 hyväksyvänsä kaupan.
Omistus
Yhtiön suurimmat rekisteröidyt osakkeenomistajat olivat (31.1.2014):
Society for Psychical Research
Psyykillisen tutkimuksen seura (, SPR) on Lontoossa Isossa-Britanniassa päämajaansa pitävä voittoa tavoittelematon järjestö. Se tutkii yliluonnollisia, maagisia, paranormaaleja ja okkulttisia ilmiöitä ja edistää ja levittää tietoa näistä asioista. Järjestön perusti vuonna 1882 joukko Trinityn yliopiston opettajia ja muita ajattelijoita: Edmund Gurney, Frederic William Henry Myers ja Henry Sidgwick ym.
Järjestöllä on noin 5500 jäsentä, ja sen tulot ovat 5,2 miljoonaa puntaa vuodessa. Seuralla ei ole yhtenäistä, järjestäytynyttä mielipidettä, vaan kaikki esitetyt mielipiteet ovat yksityisten jäsenien omia. Seura julkaisee neljä kertaa vuodessa ilmestyviä lehtiä Journal of The Society for Psychical Research (JSPR) sekä Paranormal Review (PR) ja epäsäännöllisesti ilmestyvää Proceedingsia sekä järjestää vuosittain mm. konferensseja.
Lemminkäinen (yritys)
Omistus
Ulkomaiset omistajat ja hallintarekisterissä olevat: 12,9 %, josta PEAB AB omistaa 10,6 %.
Kartellisakko ja vahingonkorvausvaatimukset
Markkinaoikeus määräsi joulukuussa 2007 yhteensä 19,4 miljoonan euron sakot keskeisille kotimaisille asfalttiyrityksille kilpailunrajoituslain vastaisesta toiminnasta vuosina 1994–2001. Kilpailuvirasto oli esittänyt Lemminkäiselle 68 miljoonan euron sakkoa, mutta markkinaoikeus määräsi yhtiön maksettavaksi 14 miljoonaa euroa. Sekä Lemminkäinen että kilpailuvirasto valittivat markkinaoikeuden päätöksestä korkeimpaan hallinto-oikeuteen. KHO antoi 29. syyskuuta 2009 päätöksen, jossa se nosti Lemminkäiselle määrätyn sakon 68 miljoonaan euroon.
Suomen valtio ja useat kunnat nostivat Lemminkäistä vastaan vahingonkorvauskanteen, koska ne katsovat kilpailunrajoitusten aiheuttaneen niille vahinkoa. Vuoden 2012 lopussa vireillä oli 52 kannetta. Helsingin käräjäoikeus antoi 28. marraskuuta 2013 päätöksen asfalttikartelliin liittyvistä vahingonkorvauksista. Niiden 39 kanteen osalta, jossa vastaajina olivat Lemminkäinen ja muut asfalttialan yritykset, käräjäoikeus määräsi vastaajat maksamaan 35 kantajalle yhteensä noin 60 miljoonaa euroa (noin 34 miljoonaa euroa on korvauksia sekä noin 26 miljoonaa euroa korkoja ja oikeudenkäyntikuluja). Käräjäoikeuden mukaan Lemminkäisen osuus vahingonkorvauksista oli noin 48 miljoonaa euroa (noin 26 miljoonaa euroa korvauksia sekä noin 22 miljoonaa euroa korkoja ja oikeudenkäyntikuluja). Lemminkäisen osuus koostui Lemminkäiselle yksin määrätyistä vahingonkorvauksista, Lemminkäisen osuudesta sille ja muille asfalttialan yrityksille yhteisvastuullisesti määrätyistä korvauksista sekä korvauksiin liittyvistä koroista ja oikeudenkäyntikuluista. Kartellin aikaan Lemminkäisen toimitusjohtajana toimi Juhani Sormaala.
Maan povessa
Maan povessa on ruotsalainen TV-draamasarja, joka sisältää kauhuelementtejä. Sen on luonut Henrik Björn.
Päähenkilö rikoskomisario Eva Thörnblad (Moa Gammel) palaa seitsemän vuoden jälkeen Silverhöjdin pikkukylään, jossa hänen tyttärensä katosi seitsemän vuotta sitten.
Esityshistoria
Sarja alkoi Ruotsissa SVT1-kanavalla 16. helmikuuta 2015, keräten runsaasti yli miljoona katsojaa. Suomessa sarja alkoi Yle Fem -kanavalla nimellä Maan povessa 1. heinäkuuta 2015. Sarjaa on esitetty myös useissa muissa maissa; esimerkiksi Isossa-Britanniassa esitys alkoi 10. kesäkuuta 2015 ITV Encore-kanavalla.
Maan povessa on julkaistu myös DVD:llä ja blu-raylla muun muassa Pohjoismaissa ja Saksassa.
Sarjan toisen tuotantokauden esitys alkoi Ruotsissa 15. lokakuuta 2017.
Ensimmäinen tuotantokausi
Ensimmäisen kauden alkaessa on useita vuosia ehtinyt kulua poliisi Eva Thörnbladin tyttären katoamisesta Silverhöjdin metsäjärvellä. Tapausta pidettiin traagisena hukkumisonnettomuutena, mutta ruumista ei löydetty. Eva ei ikinä luopunut ajatuksesta, että hänen tyttärensä siepattiin.
Toinen tuotantokausi
Toisen kauden alkaessa edeltäneistä tapahtumista on kulunut kaksi vuotta. Eva työskentelee jälleen poliisina Tukholmassa, kun hän päätyy tutkimaan salaperäistä rikosta ja Göran Wass ilmaantuu paikalle. Tapahtumat sijoittuvat pääosin Tukholmaan mutta myös Silverhöjdiin. Toisella kaudella on mukana suomalainen näyttelijä Pelle Heikkilä.
Santa Cruzin kantoni
Santa Cruzin kantoni on Ecuadoriin kuuluvan Galápagossaarten maakunnan kantoni. Sen pinta-ala on 1 795 neliökilometriä, ja sen asukasluku vuonna 2015 oli 15 701 asukasta.
Kantoni on keskittynyt Santa Cruzin saarelle, ja kantonin keskuspaikka on Puerto Ayoran kaupunki. Sen lisäksi siihen kuuluu kaksi maaseutuasutusta, Bellavista ja Santa Rosa. Kantoniin kuuluu lisäksi muun muassa Baltran saari, jolla on saariston päälentoasema Seymourin lentoasema.
Snookerin maksimibreikki
Snookerissa maksimibreikki tarkoittaa maksimaalisen pistemäärän saavuttamista yhdellä lyöntivuorolla. Tämä tehdään lyömällä jokaisen punaisen pallon (15 kappaletta, arvo 1 piste) jälkeen musta pallo (arvo 7 pistettä) sekä lopuksi kaikki väripallot järjestyksessä pienimmästä suurimpaan (yhteensä 27 pistettä). Näin kokonaispistemääräksi tulee 147.
Pallojen pistearvot:
Ammattilaisturnaustasolla Ronnie O'Sullivan on ainoa joka on kyennyt suorittamaan maksimibreikin 15 kertaa. O'Sullivan pitää nimissään myös maksimibreikin nopeusennätystä: viisi minuuttia 20 sekuntia MM-kilpailuissa vuonna 1997.
Freeball ja teoreettinen maksimi
Freeball-tilanteesta on mahdollista suorittaa teoreettinen maksimibreikki, joka on 155 pistettä. Freeball-tilanteessa vastapelaaja on tehnyt virhelyönnin, jonka seurauksena pelaaja on snooker-tilanteessa, jossa punaista palloa ei pysty lyömään suoralla lyönnillä. Tällöin pelaajalla on oikeus lyödä jokin väripallo siten, että se lasketaan ylimääräiseksi punaiseksi palloksi ja sen pussittamisesta hyvitetään yksi piste. Näin ollen pöydällä on 15 punaisen pallon sijaan periaatteessa 16 punaista ja täten avautuu mahdollisuus kahdeksalle lisäpisteelle (1+7 pistettä).
Snooker-ammattilainen Jamie Cope on todistajien läsnä ollessa kyennyt harjoituspelissä tekemään teoreettisen maksimibreikin. Tähän ei tiettävästi ole kukaan muu pystynyt.
Dominique Arnold
Arnold voitti vuonna 1996 NCAA-mestaruuden 110 metrin aidoissa. Kolme vuotta myöhemmin hän sijoittui Pan-Amerikan kisoissa neljänneksi ja Yhdysvaltain mestaruuskisoissa viidenneksi. Vuonna 2000 hän voitti hopeaa maansa sisäratojen mestaruuskisoissa, mutta keskeytti Yhdysvaltain olympiakarsintojen finaalissa. Seuraavana vuonna hän oli maansa mestaruuskilpailujen neljäs ja GP-finaalin kolmas ajalla 13,43. Vuonna 2005 hän juoksi Yhdysvaltain mestaruuskisoissa toiseksi ennätysajallaan 13,01. Helsingin MM-kisoissa hän sijoittui neljänneksi. Kauden lopussa hän oli IAAF:n yleisurheilufinaalissa toinen.
Snookerin maksimibreikki
Freeball ja teoreettinen maksimi
==Maksimibreikit ==
Kolme nopeinta 147
Ronnie O'Sullivan on tehnyt kolme nopeinta maksimibreikkiä:
Dominique Arnold
Arnold sijoittui 2006 toiseksi Yhdysvaltain sisäratojen mestaruuskisoissa ajalla 7,51 ja voitti MM-pronssia samana vuonna Moskovan sisäratojen MM-kisoissa. Myöhemmin samana vuonna hän voitti Yhdysvaltain mestaruuden. Seuraavana vuonna hän oli Yhdysvaltain mestaruuskisoissa toinen.
11. heinäkuuta 2006 Lausannessa Arnold juoksi 110 metrin aitajuoksussa ennätyksensä ja Yhdysvaltain ennätyksen 12,90 s. Kilpailun voitti Kiinan Liu Xiang maailmanennätysajalla 12,88 s ja myös Arnold alitti Colin Jacksonin ja Liu Xiangin nimissä olleen edellisen maailmanennätyksen 12,91 s. Heinäkuussa 2010 David Oliver alitti Arnoldin Yhdysvaltain ennätyksen juostuaan 12,89 s.
Löwe
Löwe, Loewe, Lœwe tai Löve on muun muassa seuraavien henkilöiden sukunimi:
Myöhempien aikojen pyhien liike
Myöhempien aikojen pyhien liike on yleisnimitys Joseph Smithin 6. huhtikuuta 1830 Fayettessa New Yorkin osavaltiossa Yhdysvalloissa perustamasta Kristuksen kirkosta syntyneille, itseään kristillisinä pitäville mormonistisille ryhmille. Joseph Smithin perustamasta kirkosta on saanut alkunsa joukko erilaisia kirkkoja ja uskonnollisia yhteisöjä. Niille yhteistä on se, että ne kaikki tunnustavat Smithin Jumalan profeetaksi ja Mormonin kirjan Jumalan sanaksi. Samoin niiden uskontulkinta rakentuu ainakin osittain Smithin kirkon alkuaikoinsa saamille ilmoituksille ja profetioille.
Hajaannus
right|thumb|250px|Mormonismin perustaja [[Joseph Smith, maalaus vuodelta 1842.]]
Joseph Smithin perustamassa kirkossa tapahtui hajaannusta jo hänen elinaikanaan. Varsinaisesti uskonnollinen liike kuitenkin hajaantui vasta, kun Smith tuli ammutuksi hänen puolustautuessaan vankilaan hyökännyttä kiihtynyttä väkijoukkoa vastaan 27. kesäkuuta 1844. Smith ei ollut jättänyt selkeitä ohjeita kuolemansa varalta, minkä takia hänen johtamassaan liikkeessä puhkesi valtataistelu. Useatkin Smithin läheisistä työtovereista olivat sitä mieltä, että heidän kuului saada liike johtoonsa. Smithin nimittämän kahdentoista apostolin koorumin virkaiältään vanhin, Brigham Young, ja muut paikalla olevat kahdentoista apostolin koorumin vanhimmat, taas olivat sitä mieltä, ettei Smithille pitänyt ensi alkuun etsiä seuraajaa lainkaan, vaan liikkeen johdon tulisi siirtyä apostolien koorumille kollektiivisesti, kunnes kahdentoista apostolin koorumi voi järjestää kirkon presidenttikoorumin uudestaan.
Preerioiden pyhät eivät seuranneet Brigham Youngia Kalliovuorille. He jäivät kirkon aiemmille ydinalueille Missouriin, Illinoisiin, Ohioon ja Pennsylvaniaan. He eivät tunnustaneet Youngia Smithin legitiimiksi seuraajaksi kirkon profeettana. Useat niistä kieltäytyivät myös hyväksymästä Smithin loppukauden ilmoituksia, ennen muuta hänen salaisesti käyttöön ottamaansa moniavioisuutta. Jotkut näistä ryhmistä menivät jopa niin pitkälle, että katsoivat Smithin langenneen elämänsä loppuvaiheessa pois Jumalan johdosta, minkä johdosta hänestä oli tullut "langennut profeetta". Preerioiden pyhien ryhmistä suurin on Smithin pojan Joseph Smith III:n ympärille syntynyt Kristuksen yhteisö, entiseltä nimeltään Reorganisoitu myöhempien aikojen pyhien Jeesuksen Kristuksen kirkko. Myös suuri joukko muita ryhmiä kuuluu preeria-mormoneihin, kuten Church of Jesus Christ of Latter Day Saints (strangiitit).
Nykyinen jaottelu
Nykyään myöhempien aikojen pyhien liikkeeseen kuuluvat yhteisöt voidaan jakaa karkeasti kahteen ryhmään: Kalliovuorten pyhiin ja preeria-alueiden pyhiin. Kalliovuorten pyhät tunnustivat Brigham Youngin Smithin seuraajaksi. Young johti pyhien pääosan Kalliovuorille, nykyiseen Utahiin. Nämä pyhät tunnustivat Smithin ilmoituksen moniavioisuudesta aidoksi ja panivat sen toimeen. Näistä ryhmistä ylivoimaisesti suurin on Myöhempien Aikojen Pyhien Jeesuksen Kristuksen Kirkko eli MAP-kirkko. Tämä on myös ainut myöhempien aikojen pyhien yhteisöistä, jolla on käytännön merkitystä Suomessa. Kalliovuorten pyhiin kuuluu myös lukuisia muita ryhmiä, kuten Apostolic United Brethren ja Fundamentalistinen myöhempien aikojen pyhien Jeesuksen Kristuksen kirkko. Suurin osa näistä ryhmistä on nk. fundamentalistimormoneja, jotka eivät tunnusta aidoksi vuoden 1890 Manifestia, jolla MAP-kirkko luopui moniavioisuuden harjoittamisesta. Tämän takia nämä ryhmät jatkavat moniavioisten liittojen solmimista kielloista huolimatta.
Myöhempien aikojen pyhien liikkeeseen kuuluu myös ryhmiä, jotka eivät kuulu selkeästi kumpaankaan pääryhmään.
Levinneisyys
Mormoniliike on levinnyt laajalti eri puolille maailmaa. Utahissa heidän osuutensa väestöstä on noin 58 % (2008), joskin vähenemään päin. Muista Yhdysvaltain osavaltioista heitä on erityisen paljon Idahossa (23 %), Nevadassa (11 %), Oregonissa (5 %), Montanassa (5 %), Wyomingissa (5 %) ja Arizonassa (4 %). Myös Tongan saarivaltiossa osuus on kasvanut väestöön nähden erityisen suureksi. Se on noin 15,5 %. Suomessa mormonikirkkoon kuului vuodenvaihteessa 2007–2008 3 246 jäsentä. Suomen väkiluku oli tuolloin 5 300 484 henkeä, mikä tekee mormonien prosentuaalisesta osuudesta varsin alhaisen, noin 0,06 %.
Elämäntavat
Mormoniliikkeessä painotetaan hyvää ravintoa ja liikuntaa. Mormoneita kehotetaan olemaan käyttämättä mitään mikä voi johtaa riippuvuuteen, esimerkiksi tee, kahvi, alkoholi, nikotiinituotteet. Piristeitä sisältävistä elintarvikkeista he saavat kuitenkin nauttia mm. Coca-Colaa - tämä on tosin jokaisen jäsenen omassa harkintavallassa.
Mormoneille on tärkeää perheen iankaikkisuus. Kun vaimo ja mies saavat lapsia, he sinetöivät nämä itseensä temppelissä. Näin henkielämässä perhe voi olla yhdessä.
Terveys
Utahin osavaltion mormoneilla syövän esiintyvyys on puolet yhdysvaltalaisten keskiarvosta. Mormoninaiset elävät 5,8 vuotta pidempään kuin yhdysvaltalaisnaiset keskimäärin ja mormonimiehet 7,6 vuotta pidempään kuin yhdysvaltalaismiehet keskimäärin.
Homoseksuaalisuus
Mormonikirkko hyväksyy jäsenikseen homoja ja lesboja, mutta heidän oletetaan elävän seksuaalisesti pidättyväistä elämää. Kirkko ei hyväksy homoseksuaalisuuden toteuttamista eikä samaa sukupuolta olevien avioliittoja. Kirkko ei myöskään hyväksy avioliiton ulkopuolista seksiä hetero- tai homosuhteissa eikä pornografiaa. Homoseksuaaleilta (samoin myös naimattomilta heteroilta) odotetaan pidättäytymistä seksisuhteista kirkon jäseninä. Näiden sääntöjen toistuva rikkominen voi johtaa jäsenen erottamiseen kirkosta.
Missä sateenvarjo on, kun sitä tarvitaan?
'''Missä sateenvarjo on, kun sitä tarvitaan? Ihminen, Suomi ja maailmankaikkeus pylpyröinä''' on humoristi Jyrki Liikan vuonna 2014 ilmestynyt kirja, jonka on kustantanut Atena. Kirjaa kuvaillaan sanoilla ”humoristinen tilastokatsaus arjen ilmiöihin”. Se sisältää erilaisia diagrammeja, pääosin ympyrädiagrammeja, jotka kuvaavat arjen humoristisia asioita ja niiden seurauksia. Kirjan kuvituksen on tehnyt Laura Niemi-Pynttäri.
Fridolf Weurlander
thumb|250px|Maisema Kuopiosta, 1887 Johan Fridolf Weurlander [vör'landär] (9. tammikuuta 1851 Kuopio – 27. toukokuuta 1900) oli suomalainen kuvataiteilija. Weurlander tunnetaan pääasiassa järvimaisemamaalauksistaan. Joitakin hänen teoksistaan, esimerkiksi "Maisema Kuopiosta" (1887) ja "Soutelumaisema" (1891) voi nähdä Kuopion taidemuseossa.
Weurlander innostui kuvataiteista 1870-luvulla. Hän opiskeli alaa kotimaassa taidemaalari Hjalmar Munsterhjelmin johdolla sekä Suomen Taideyhdistyksen piirustuskoulussa vuosina 1872–1875. Hänen maalauksiaan oli ensi kertaa esillä vuonna 1875. Weurlander hakeutui lopulta Düsseldorfiin jatkamaan taideopintojansa.
Weurlanderin isä oli kuopiolainen postinjakaja Johan Henrik Weurlander ja äiti Maria Elisabet Rissanen. Weurlander saa oman nimikkosiltansa Kuopion Saaristokaupungin ja keskustan yhdistävälle Saaristokadulle. Kalliosaarten silta tunnetaan jatkossa nimellä Fridolf Weurlanderin silta. Kadun muut sillat nimettiin Ellen Thesleffin (Pölhön silta), Unto Koistisen (Kärängän silta) ja Anton Lindforssin (Korkeasaaren silta) mukaan.
Vakhtang Orbeliani
thumb|Vakhtang Orbeliani Vakhtang Orbeliani (, 5. huhtikuuta 1812 – 29. syyskuuta 1890) oli georgialainen romantiikan ajan runoilija ja sotilas Venäjän keisarikunnan palveluksessa. Hän kuului aateliseen Orbeliani-sukuun.
Käyrätorvi
Käyrätorvi on kehittynyt varhaisista metsästystorvista. Torven putkiston pituus on 3–5 metriä. Luonnontorven viritystä vaihdettiin lisäämällä ja poistamalla eri pituisia putkia, mutta nykyaikaisessa torvessa sama tehdään venttiilien avulla. Torven pituutta lyhentämällä viritys nousee, ja pidentämällä viritys saadaan matalammaksi. Myös ansatsi eli huuliote vaikuttaa äänen korkeuteen. Nykyään putket täytyy irrottaa vain vesihöyrystä tiivistyneen veden poistamiseksi.
Vakhtang Orbeliani
Isoveljensä Aleksandren tavoin hänen runoutensa käsittelee pakkomielteisesti Georgian monarkian tuhoutumista 1700-luvun lopussa. Hän yrittää runoissaan löytää lohtua kristitystä kärsivällisyydestä. Hänen parhaita runojaan dominoi Georgian kristinuskon pyhä kuva, Pyhän Ninon viiniköynnösristi.
Käyrätorvi
Soittaminen
Käyrätorvea soitetaan siten, että venttiilejä säädetään vasemmalla kädellä ja oikea käsi työnnetään kevyesti kellon sisään, muutoin käyrätorvesta soitetut äänet saattavat olla epästabiileja. Ääni muodostetaan huulilla ”pärisyttämällä”, mutta torvi vahvistaa ääntä ja tekee siitä vakaamman. Myös äänien löytäminen on helpompaa soittimen kanssa kuin ilman sitä. Käyrätorvessa on 3 tai joskus 4 venttiiliä, kuten trumpetissakin. Trumpetissa kuitenkin käytetään yleisimmin pumppuventtiileitä, kun taas käyrätorvessa nykyään on usein sylinteriventtiilit. Tuplatorvissa on myös neljäs venttiili, jolla saadaan normaalisti f-viritteinen torvi b-viritteiseksi. Käyrätorvesta pidellään kiinni siten, että vasen käsi pitelee soitinta pikkusormella venttiilien alapuolelta. Oikea käsi on kelloon työnnettynä, mutta ei sen sisällä, ääntä tukkivasti. Käyrätorvi on melko painava soitin pienimmille, koska sitä on pideltävä kiinni käsien varassa. Nuoremmille soittajille on myös pienempiä torvia, joita voi soittaa istualtaan torvi polven varassa. On valmistettu myös tankoja, joilla soitin tuetaan suoraan lattiaan.
They Will Return
They Will Return on Kalmahin toinen albumi, joka julkaistiin vuonna 2002. Kokoonpano poikkesi edellisen albumiin verrattuna siten, että Petri Sankalan tilalle tuli Janne Kusmin ja Altti Vetäläisen tilalle Timo Lehtinen.
Somebody Told Me
Somebody Told Me on yhdysvaltalaisen rockyhtye The Killersin kappale, joka julkaistiin toisena singlenä yhtyeen debyyttialbumilta Hot Fuss. ”Somebody Told Me” ylsi Yhdysvaltain Billboard 200-listalla parhaimmillaan sijalle 51. ja Britannian singlelistalla sijalle 3.
Wes Hoolahan
Wesley "Wes" Hoolahan (s. 20. toukokuuta 1982 Dublin, Irlanti) on irlantilainen jalkapalloilija. Pelipaikaltaan hän on hyökkäävä keskikenttäpelaaja. Hän edusti kymmenen vuotta Norwich Cityä ja pelasi kauden 2018–2019 West Bromwich Albionissa Englannin mestaruussarjassa.
Hoolahan on edustanut urallaan myös irlantilaisia Belvedereä ja Shelbournea, skotlantilaista Livingstonia ja englantilaista Blackpoolia. Hän voitti Shelbournessa Irlannin-mestaruuden kausina 2001–2002, 2003 sekä 2004 ja edusti seuraa yhteensä 133 pääsarjaottelussa, joissa teki 11 maalia. Livingstonissa Hoolahan pelasi Skotlannin valioliigaa kaudella 2005–2006 yhteensä 16 ottelun verran. Lisäksi Hoolahan on pelannut pääsarjatasolla Norwich Cityssä 112 Englannin Valioliigan ottelua, joissa hän on tehnyt 12 maalia (tilanne kauden 2015–2016 jälkeen).
Irlannin A-maajoukkueessa Hoolahan on pelannut vuodesta 2008 lähtien, tosin vuosina 2009–2011 hän ei pelannut maaotteluita. Vuoden 2018 loppuun mennessä hän on pelannut 43 maaottelua ja tehnyt niissä kolme maalia.
Albert Popov
Popov saavutti Euroopan nuorten olympiafestivaaleilla hopeaa pujottelussa ja suurpujottelussa 2015. Hän sai nuorten MM-kilpailuissa pronssia suurpujottelussa 2018. Aikuisten arvokilpailuissa hän on sijoittunut Sankt Moritzin MM-kilpailuissa 2017 pujottelussa 27:nneksi ja suurpujottelussa 30:nneksi, Pyeongchangin olympialaisissa 2018 suurpujottelussa 28:nneksi, Åren MM-kilpailuissa 2019 suurpujottelussa 29:nneksi sekä Cortina d’Ampezzon MM-kilpailuissa 2021 suurpujottelussa 24:nneksi. Parhaan arvokilpailusijoituksensa hän on saavuttanut Pekingin olympialaisissa 2022 sijoittumalla pujottelussa yhdeksänneksi, minkä lisäksi hän oli suurpujottelussa 17:s.
Popov kilpaili maailmancupissa ensimmäisen kerran Söldenissä lokakuussa 2014. Ensimmäiset maailmancupin pisteensä hän sai oltuaan 20:s Levin pujottelussa marraskuussa 2018. Kymmenen parhaan joukkoon hän sijoittui ensimmäisen kerran oltuaan yhdeksäs Kitzbühelin pujottelussa tammikuussa 2019. Ensimmäisen palkintosijansa hän saavutti oltuaan kolmas Palisades Tahoen pujottelussa helmikuussa 2023.
Richard McKinney
Richard Lee "Rick" McKinney (s. 12. lokakuuta 1953 Decatur, Indiana) on yhdysvaltalainen jousiammunnan kaksinkertainen olympiamitalisti ja maailmanmestari.
McKinney osallistui olympialaisiin neljä kertaa, ja Moskovan kisat 1980 jäivät väliin Yhdysvaltain boikotin vuoksi. Montrealissa 1976 hän sijoittui neljänneksi ja Los Angelesissa 1984 hän saavutti hopeaa maanmiehensä Darrell Pacen takana. Soulin olympialaisissa 1988 McKinney sijoittui henkilökohtaisessa kilpailussa kuudenneksi ja saavutti ensi kertaa ohjelmassa olleessa joukkuekilpailussa hopeaa. Barcelonassa 1992 hän sijoittui henkilökohtaisessa kilpailussa 40:nneksi ja joukkuekilpailussa kuudenneksi joukkueen hävittyä puolivälierissä Suomelle kahdella pisteellä. McKinney voitti henkilökohtaisen maailmanmestaruuden vuosina 1977, 1983 ja 1985 sekä joukkuemaailmanmestaruuden vuosina 1977, 1979, 1981 ja 1983.
Sunao Tokunaga
Sunao Tokunaga (, 1899 Kumamoton prefektuuri, Japani – 1958 Tokio, Japani) oli japanilainen kirjailija. Hän oli työssä kirjapainossa ja aktiivinen alan ammattiyhdistystoiminnassa. Hän jäi 1926 työttömäksi. Hänen romaaninsa Auringoton katu (Taiyō no nai machi, 1928) sai tunnustusta, ja hän kirjoitti sille jatkon Tokio, työttömien kaupunki (Shitsugyō toshi Tōkyō, 1930). Hän joutui poliittisen vainon kohteeksi ja palasi aiheisiin vasta toisen maailmansodan jälkeen.
Jaatila (Rovaniemi)
Jaatila on kylä Lapin maakunnassa, entisen Rovaniemen maalaiskunnan, nyttemmin Rovaniemen kaupungin alueella. Jaatila on ensimmäinen kylä etelän suunnasta tultaessa kohti Rovaniemeä. Valtatie 4 sekä Kemin ja Rovaniemen välinen rautatie kulkevat kylän läpi. Kylällä oli myös rautatien seisake.
Jaatilan elinkeinot koostuvat pääasiassa maataloudesta, ja korkeahkon keski-iän takia suuri osa kylän asukkaista on eläkeläisiä. Vuonna 1992 kylälle saatiin jopa yksi suomenmestaruus raviurheilussa, jolloin Lillebergin tallin hevonen voitti ajot.
Kylän läpi virtaa Kemijoki, joka tarjoaa matkailijalle kauniit nähtävyydet Kemintietä ajettaessa sekä paikallisille asukkaille kalastusmahdollisuudet.
Hamazi
Hamazi (tai Khamazi) oli kuningaskunta muinaisessa Lähi-idässä joskus vuoden 2500 eaa. tienoilla. Hamazi sijaitsi luultavasti Iranin Zagrosvuorten länsiosassa joskus 3. vuosituhannella eaa., luultavasti Dijalan rannoilla kenties Nuzin tai nykyisen Hamadanin lähellä.
Antoine Thomson d’Abbadie
thumb|upright|Antoine Thomson d'Abbadie Antoine Thomson d’Abbadie (3. tammikuuta 1810 Dublin – 19. maaliskuuta 1897 Pirinei, Italia) oli irlantilaissyntyinen ranskalainen tutkimusmatkailija ja maantieteilijä. Hän tutki veljensä Arnaud-Michel d’Abbadien kanssa erityisesti Etiopian maantiedettä, geologiaa ja arkeologiaa.
D’Abbadie muutti Ranskaan vuonna 1818. Ranskan akatemia lähetti hänet tutkimusmatkalle Brasiliaan vuonna 1835. Etiopiaan hän siirtyi veljensä kanssa vuonna 1837. He palasivat Ranskaan vuonna 1848. Antoine d’Abbadie julkaisi matkan jälkeen useita teoksia Etiopian maantieteestä.
Tepe Sialk
thumb|right|200px|Sialk III-kerrostumasta löydettyä [[keramiikkaa.]] thumb|200px|Tepe Sialk zikkurat, Kashan Tepe Sialk (kirjoitusasuja mm. Tepe/Depe/teppe/Tappe/Tappeh Sialk/Sijalk/Siyalk) on merkittävä arkeologinen löytöpaikka Pohjois-Iranissa Kashanin kaupungin lähellä Teheranin ja Isfahanin seuduilla. Paikka oli asuttu ainakin noin 5500-2000 eaa., ja taantui 1000 eaa. mennessä. Sialkin kehityksessä näkyy samoja piirteitä kuin Mesopotamian Uruk-kauden ja varhaisen Elamin kehityksessä. Sialk IV-vaiheessa noin 2900 eaa. rakennettiin suuri zikkurat, joka muistuttaa Mesopotamian porrastemppeleitä. Temppeli oli ehkä jo 5000 eaa.
Istok Rodeš
Istok Rodeš (s. 27. tammikuuta 1996) on kroatialainen alppihiihtäjä.
Rodeš saavutti nuorten MM-kilpailuissa kultaa pujottelussa ja pronssia alppiyhdistetyssä 2016. Pyeongchangin olympialaisten 2018 pujottelussa hän sijoittui 21:nneksi. Cortina d'Ampezzon MM-kilpailuissa 2021 hän oli pujottelussa kuudes.
Rodeš kilpaili maailmancupissa ensimmäisen kerran Zagrebin pujottelussa tammikuussa 2013. Ensimmäiset maailmancupin pisteensä hän sai oltuaan 17:s Sankt Moritzin pujottelussa maaliskuussa 2016. Kymmenen parhaan joukkoon hän sijoittui ensimmäisen kerran oltuaan seitsemäs Madonna di Campiglion pujottelussa joulukuussa 2018. Se on hänen paras maailmancupsijansa edelleen helmikuussa 2021.
Rodeš on voittanut kaksi Euroopan cupin kilpailua.
Gerald Russell
Gerald Francis Morris Russell (12. tammikuuta 1928 Belgia – 26. heinäkuuta 2018) oli brittiläinen psykiatri, joka ensimmäisenä kuvasi bulimian.
Russell syntyi nuorimpana vanhempiensa kolmesta lapsesta. Hänen isänsä oli majuri Daniel Russell ja äitinsä tämän vaimo Berthe o.s. De Boe. Isä työskenteli Ison-Britannian suurlähetystössä Belgian joutuessa hyökkäyksen kohteeksi toisessa maailmansodassa vuonna 1940. Henkilökunta evakuoitiin Dunkirkin kautta. Russellin perhe asettui Ventnoriin Isle of Wightiin. Russell valmistui ja sai lääkärin pätevyyden Edinburghin yliopistosta vuonna 1950. Hän työskenteli vuosina 1979–1993 professorina Lontoon yliopiston psykiatrian instituutissa. Russell perusti syömishäiriöyksikön, joka erikoistui perheenjäsenet mukaan ottavaan terapiaan. Syömishäiriöyksikön johdossa häntä seurasi professori Janet Treasure. Russell jatkoi työskentelyä konsultoimalla Bromleyn Priory Hospitalia.
Russell kohtasi bulimiatapauksen ensimmäisen kerran vuonna 1972 kun anoreksia nervosan diagnoosin saanut, mutta taudinkuvaltaan siitä poikennut potilas kirjattiin lontoolaiseen Royal Free Hospitaliin. Russell vakuuttui siitä, että kyse ei ollut klassisesta anoreksiasta, ja vuonna 1979 Psychological Medicine -lehdessä julkaistiin bulimiaksi nimetyn sairauden kuvaus. Russellin mukaan on myös nimetty tahallisesti sormilla aiheutetusta oksentamisesta johtuva Russellin merkki. Russell oli vuodesta 1950 naimisissa Margaret Taylorin (k. 2017) kanssa. Avioliitosta syntyi kolme poikaa.
Andreas Maislinger
thumb|Andreas Maislinger (keskellä). Andreas Maislinger (s. 26. helmikuuta 1955 St. George, Itävalta) on historioitsija. Hän on perustanut itävaltalaisen holokaustin muistotilaisuuden, sekä ollut edistämässä mahdollisuutta suorittaa itävaltalainen ulkomaillapalvelus.
Maislinger opiskeli lakia sekä politiikan tutkimusta Salzburgissa sekä Itä-Euroopan historiaa Wienissä ja kävi myös vierailuilla muun muassa Frankfurt am Mainissa sekä Innsbruckissa. Hän sai 1980 tohtorin arvon tutkielmastaan, joka käsittelee Itävallan puolustuspolitiikkaa. Myöhemmin hän työskenteli Innsbruckin yliopiston politiikan tutkimuslaitoksessa, The University of New Orleansissa, Berliinin Humboldt-yliopistossa sekä Jerusalemin heprealaisessa yliopistossa. Vuonna 1982 Maislinger oli mukana perustamassa Itävallan itsenäisten rauhanpyrkimyksien yhteisöä ja 1986 hän oli jäsenenä Itävalta-Israel-yhteisössä Tirolissa.
Maislinger on toiminut vuodesta 1992 tieteellisenä johtajana Braunau am Innissä järjestettävässä jokavuotisessa "Braunauer Zeitgeschichte Tage" -tapahtumassa. Yhdessä Andreas Hörtnaglin kanssa Maislinger oli perustamassa itävaltalaisen holokaustin muistotilaisuutta Österreichischer Gedenkdienstia.
Maislinger julkaisi kolumneja Jüdische Rundschaussa vuoteen 1992 saakka. Hän on ollut Georg Rendl Symposionin johdossa vuodesta 2003.
Itävallan presidentti Heinz Fischer myönsi 2005 Maislingerille Silbernes Ehrenzeichen um Verdienste der Republik Österreich -mitalin hänen palveluksistaan Itävallan tasavallalle.
Conker
Conker (the Squirrel) on Rarewaren kehittämä oravahahmo. Conker esiintyi ensimmäisen kerran Nintendo 64 -konsolilla pelissä Diddy Kong Racing. Conker oli pääosassa peleissä Conker's Pocket Tales (Game Boy Color) ja Conker's Bad Fur Day (Nintendo 64). Conker's Bad Fur Dayn piti alun perin olla Raren muiden pelien, Banjo-Kazooien ja Donkey Kong 64:n, tyylinen koko perheen toimintaseikkailu, mutta pelin Conker's Quest julkaisu viivästyi ja lopulta peliin päätettiin sisällyttää runsaasti roisia huumoria ja muuta aikuisille suunnattua sisältöä.
Conker palasi Xboxille, Microsoftin ostettua Rarewaren, pelissä Conker: Live & Reloaded. Peli oli uusintaversio Conker's Bad Fur Day -pelistä uusilla grafiikoilla ja nettipelimahdollisuudella.
Aiheesta muualla
List of Conker characters
Luettelo Enonkosken julkisista taideteoksista ja muistomerkeistä
Luettelo Enonkosken julkisista taideteoksista ja muistomerkeistä sisältää Enonkosken kunnassa olevat pysyvät patsaat, muistomerkit ja muistolaatat.
Cebuanot
Noin kymmenen prosenttia filippiiniläisistä on cebuanoja.
Ariana
Ariana voi viitata seuraaviin:
Bramble Cay
Bramble Cay on noin neljän hehtaarin kokoinen korallisaari Ison valliriutan pohjoislaidalla Torresinsalmen kupeessa Tyynellämerellä. Saari kuuluu Australialle ja on samalla maan pohjoisin piste.
Bramble Cay on tärkeä elinalue useille eläinlajeille. Saari on tärkein lisääntymisalue yhdelle Torresinsalmen merikilpikonnalajeista. Saarella eli ennen Ison valliriutan ainoa kotoperäinen nisäkäslaji, riuttamosaiikkirotta (Melomys rubicola). Kyseistä jyrsijää ei tavattu missään muualla maailmassa. Vuonna 2016 tutkijaryhmä totesi lajin hävinneen todennäköisesti merenpinnan kohoamisen ja myrskytulvien seurauksena, mikä tekee lajista mahdollisesti ensimmäisen ilmastonmuutoksen takia sukupuuttoon kuolleen nisäkäslajin.
Bramble Caylle rakennettiin majakka vuonna 1924. Majakka korvattiin uudella vuonna 1954, ja se on nykyisin automatisoitu.
Graciela Rivera
Graciela Rivera (17. huhtikuuta 1921 Ponce – 17. heinäkuuta 2011 ) oli puertoricolainen oopperalaulaja, äänialaltaan koloratuurisopraano.
Rivera kasvoi kahdeksanlapsisessa perheessä. Hänen isänsä oli pastori Gonzálo Salvador Rivera ja äitinsä Enriqueta Padilla. Rivera aloitti laulamisen pienenä lapsena ja meni Juilliard Schooliin, jossa sai toisena vuonna opintojen kustannukset kattaneen stipendin. Vuonna 1941 Rivera meni naimisiin yhdysvaltalaissotilas Joseph Zumchakin kanssa; Zumchakista tuli yksi Riveran uran suurista tukijoista. Vuonna 1950 Rivera esiintyi Rooman Teatro dell'Operassa Sevillan parturin esityksessä, joka innoitti paavi Pius XII:n kutsumaan Riveran Vatikaaniin.
4. helmikuuta 1952 Rivera esiintyi ensimmäisenä puertoricolaisena Metropolitan-oopperassa, jossa hänet nähtiin Lucia di Lammermoor -oopperan nimiroolissa. Tätä debyyttiä seurasivat esiintymiset muiden muassa Carnegie Hallissa, Radio City Music Hallissa ja Madison Square Gardenissa. Vuonna 1952 arkkipiispa Luis María Martínez kutsui Riveran esiintymään Meksikoon Guadalupen neitsyen basilikan kuoron kanssa ensimmäisenä naisena sitten sen perustamisen 1553. Rivera esiintyi myös radiossa ja televisiossa. Hän oli mukana perustamassa oopperayhtiötä Puerto Ricolla, toimi professorina Hostos Community Collegessa 15 vuoden ajan ja piti itsensä mukaan nimettyä workshopia. Riveran aviomies laati tästä elämäkertateoksen (1990).
Rivera kuoli 90-vuotiaana. Hänen miehensä ja sisaruksensa olivat jo kuolleet ennen häntä, mutta muistamaan jäi muiden muassa tytär Ginny Soto.
Tietoja epäonnistumisista ja päättämättömyyksistä, tai Väkivaltaa ja vääriä lääkkeitä
Tietoja epäonnistumisista ja päättämättömyyksistä, tai Väkivaltaa ja vääriä lääkkeitä on Lyijykomppanian viides studioalbumi, joka julkaistiin 13. heinäkuuta 2018.
Levy on yhtyeen ensimmäinen sitten vuonna 2010 julkaistun Sota, nälkä, rutto, kuolema -albumin. Kokoonpanon ainoa alkuperäisjäsen on rumpali Esa Moilanen.
Kappaleet
Kaikki kappaleet säveltänyt Lindström, sanoittanut Moilanen ja sovittanut Lyijykomppania.
Made in England
Made in England -nimisiä musiikkialbumeja ovat:
Säynätsalo
Säynätsalo on entinen Suomen kunta ja nykyisin osa Jyväskylää. Asukkaita Säynätsalon suuralueella oli vuoden 2020 lopulla 3 320. Säynätsalo oli vuoden 1993 alusta vuoden 2008 loppuun asti Jyväskylän eksklaavi, koska sillä ei ollut yhteistä rajaa muun kaupungin kanssa, vaan väliin jäi osa Muuramen kuntaa. Jyväskylän maalaiskunnan ja Jyväskylän yhdistyessä 1. tammikuuta 2009 yhteys kuitenkin muodostui, joskin vain vesiraja Päijänteen Hauhonselällä. Liikenneyhteys alueelle tulee jatkossakin vain Muuramen kautta. Muuramen ja Jyväskylän maalaiskunnan lisäksi Säynätsalolla oli lyhyt yhteinen vesiraja Toivakan kanssa. Säynätsalo oli maapinta-alaltaan Suomen toiseksi pienin kunta heti Kauniaisten jälkeen.
Säynätsalon asutus sijaitsee Säynätsalon saaressa, Lehtisaaressa ja Isossa-Mäntysaaressa, jotka kuuluvat Säynätsaloon kokonaan, Muuratsalon saaressa, joka kuuluu osaksi Säynätsaloon, osaksi Muurameen sekä Päijänteen rannalla sijaitsevalla maakaistaleella Kinkovuoren alueella, joka on rakennettu vasta Säynätsalon kunnan lakkauttamisen jälkeen. Lisäksi Säynätsaloon kuuluu eräitä asumattomia pikkusaaria kuten Kaakkosaari, Korpinen, Lappi sekä Säynätsalon saareen pistävän Sisälmyslahden suulla oleva nimetön pikkusaari.
Historia
vasen|pienoiskuva|Säynätsalon seutu vuosien 1992 ja 1987 yleiskartoissa, Säynätsalon kunnan rajat korostettuna. Kartassa näkyy Säynätsalon ja Jyväskylän väliin jäävä Muurameen kuuluva Kinkomaan alue sekä Muuratsalon saaren jako Säynätsalon ja Muuramen kesken. Säynätsalon tehdasyhdyskunta sai alkunsa vuonna 1897, kun jyväskyläläinen kauppaneuvos Johan Parviainen päätti hankkia Säynätsalon asumattoman saaren, joka tuohon aikaan kuului Korpilahden kuntaan. Seuraavana vuonna Parviaisen perhe perusti saarelle ensimmäisen sahan. Yhteisö syntyi siis pääasiallisesti teollisuuden ympärille, sillä Parviaisen ostaessa Korpilahden kuntaan kuuluneen Säynätsalon saaren, oli koko saaressa ainoastaan yksi lato eikä lainkaan pysyvää ihmisasutusta. Ensimmäiset asunnot valmistuivatkin jo 1897, ja vuonna 1914 saaren toiminta laajeni, kun liiketoimintansa aloitti myös Säynätsalon vaneritehdas. Vuoteen 2016 mennessä, muuta teollista toimintaa edustaa yhä Kiitokori-ryhmään kuuluva Saurus-paloautoja valmistava Sammutin Oy:n tehdas. Saarelle kuului myös talotehdas, kunnes Finndomo sulki sen kesällä 2009.
Vuonna 1921 Korpilahden kunnasta erosi Muuramen kunta, johon alun perin kuului myös Säynätsalo. Säynätsalolaisten mukaan Muurame ei kunnolla huolehtinut Säynätsalon kehittämisestä, vaikka sieltä tuli yli puolet Muuramen kunnan verotuloista. Säynätsalon eroamisaie tuli Muuramen valtuuston tietoon vuonna 1922, ja valtioneuvosto vahvisti Säynätsalon eron Muuramesta muutama viikko myöhemmin. Säynätsalon ensimmäiset kunnallisvaalit pidettiin kesäkuun lopulla 1924 ja Säynätsalon kunnanvaltuuston ensimmäinen kokous noin kuukausi myöhemmin. Maa-alue käsitti tällöin vain Säynätsalon saaren. 1935 Lehtisaari ja Muuratsalon pohjoisosa liitettiin kuntaan. 1960-luvulla ja uudestaan vuonna 1980 Säynätsalo sai lisää alueita Muuratsalosta. Säynätsalo oli Suomen järvisin kunta. Yli puolet kunnan alueesta oli järveä. Valtaosa maa-alasta ja koko asutus olivat sisävesisaarissa. Kunnaksi, joka ei ollut kaupunki eikä kauppala, se oli muutenkin hyvin poikkeuksellinen: taajamaväestön osuus sen koko väestöstä oli yli 90 %, lähes 80 prosenttia kunnan ammatissa toimivasta väestöstä palveli teollisuutta eikä maataloutta kunnassa ollut juuri lainkaan. Säynätsalo oli aikoinaan Suomen tiheimmin asuttu maalaiskunta. Säynätsalosta tuli osa Jyväskylää kuntaliitoksen yhteydessä 1993. Siitä tuli Jyväskylän eksklaavi, Säynätsalon kunnalla kun ei ollut ollut yhteistä rajaa Jyväskylän kaupungin kanssa, kunnes Jyväskylän maalaiskunnan liittyminen kaupunkiin vuoden 2009 alussa sai aikaan yhteisen vesirajan Säynätsalon ja muun Jyväskylän kanssa, mutta ei edelleenkään maarajaa. Säynätsalon liittymisestä vapaaehtoisesti Jyväskylään vuonna 1993 seurasi toinenkin erikoisuus: sekä Säynätsalossa että siihenastisessa Jyväskylässä oli Huvilatie, Kauppakatu ja Kirkkotie, mutta minkään kyseisestä kuudesta kadusta nimeä ei pitkään aikaan muutettu. Niinpä Jyväskylässä oli siitä lähtien kaksi Huvilatietä, kaksi Kauppakatua ja kaksi Kirkkotietä. Myöhemmin nimet on muutettu, muun muassa Säynätsalon entinen Kauppakatu on nyt Omenatie, Kirkkotie taas muutettiin vuonna 2009 Jyväskylän kaupungin, maalaiskunnan ja Korpilahden liitoksessa Saarnatieksi.